טוני הוק

אנטוני פרנק הוק (באנגלית: Anthony Frank Hawk; בקיצור טוני הוק, נולד ב-12 במאי 1968) הוא סקייטבורדר מקצועי אמריקאי ואחד הסקייטבורדרים המוכרים והמפורסמים בעולם שהפך לסמל בזכות הצלחותיו בספורט ובעסקים ובזכות הופעותיו בערוצי האקסטרים של רשתות הטלוויזיה. עד שנת 2004 נרשמו לזכותו של טוני הוק 92 ניצחונות בתחרויות סקייטבורד. הוק נולד בסן דייגו, קליפורניה שבארצות הברית, לפרנק ולננסי. קיבל את הסקייטבורד הראשון שלו כשהיה בן 9 מאחיו הגדול סטיב, דבר שהיטיב עם ההתפתחות הגופנית, הבריאותית והמנטלית שלו. אביו פרנק נתן לטוני תמיכה רבה ועזר לו בהסעה הלוך ושוב לתחרויות ובנה רמפות סקייטבורד לרוב. האב הקים ליגת סקייטבורד בקליפורניה ואיגוד סקייטבורד ארצי שלא היה עדיין קיים בשנות השמונים. האב פרנק הלך לעולמו בשנת 1995. לטוני היה רצון חזק להצליח בתחרויות. בגיל 12 כבר היה תחת חסות חברת הסקייטבורד דוג טאון והיה סקייטבורדר מקצועי כבר בגיל 14. בגיל 16 נחשב לטוב ביותר בתרגילי רמפות והיה כבר חבר בקבוצת הסקייטבורד בונס בריגיד של סטייסי פרלטה. עד גיל 17 השתתף ב-103 תחרויות, ניצח ב-73 תחרויות וב-19 זכה במקום שני. טוני הוק היה מראשוני הסקייטבורדרים שהייתה על שמם נעל סקייטבורד, פרו מודל של אירוולק. למד בבית הספר התיכון Torrey Pines בדל מאר, קליפורניה. בגיל 17 קנה בית לעצמו ובית נוסף שנתיים מאוחר יותר בחצרו הקים רמפת סקייטבורד ענקית. טוני הוק הירבה בתקופה זו לנסוע לתחרויות ולהדגמות בארצות הברית ומעבר לים. בשנת 1990 התחתן עם סינדי דנבר איתה גר בבית ב-Fallbrook. משחקי האלקטרוניקה ושכלולי המחשבים משכו את ליבו והוא הרבה לקנות מחידושי האלקטרוניקה לביתו. תחילת שנות התשעים היו שנים חלשות לו ולענף הסקייטבורד. בשנת 1992 הקים את חברת הסקייטבורד בירד האוס לאחר שמכר את ביתו הראשון. בנו רילי נולד בשנת 1992. טוני הוק התגרש מאשתו סינדי בשנת 1994. בשנת 1996 התחתן עם אירין ליי ורכש בית חדש וגדול עם בריכה. בשנת 1999 ובשנת 2001 נולדו להם הילדים ספנסר וקיגן. בשנת 2004 התגרש מאשתו השנייה אירין ליי ובינואר, שנת 2006 נישא ללוטס מרים. ענף הסקייטבורדינג החל להתאושש בהשפעת שידורי האקסטרים בטלוויזיה. טוני הוק נכנס לתחום הצילום ועריכת וידאו, בגדי סקייטרים, משחקי וידאו וכתיבת ספרי ביוגרפיה. סדרות משחקי הווידאו הנושאות את השם טוני הוק בצורות שונות הן מסדרות המשחקים היותר פופולריים בעולם. טוני הוק המציא ופיתח טריקים (תרגילים) רבים לסקייטבורד שהמפורסם בהם, תרגיל ה-900 אותו ניסה במשך מספר שנים עד שהצליח לבצע אותו. ההצלחה של טוני הוק בתחום הסקייטבורד ובעסקים הרקיעה שחקים. משנת 2002 הוא עורך טור אקסטרים מפורסם בארצות הברית בו הוא עובר עם הצוות שאיתו ב-24 ערים שונות ומדגים תרגילי סקייטבורד, אופניים ואופנועים. טוני הוק הפך גם לכוכב טלוויזיה וקולנוע והשתתף במספר רב של תוכניות בידור בנושאים מגוונים וכן במספר סרטי קולנוע, בין היתר שיחק לצד הית' לדג'ר בדרמה שמספרת על תרבות הסקייטבורד, "שליטי דוגטאון" (2005) בבימויה של קתרין הארדוויק. באפריל 2022 יצאה לאקרנים סרט תיעודי של רשת HBO שמוקדש לחייו ולקריירה שלו. Tony Hawk: Professional Skateboarder, HarperCollins Publishers, 2002, ISBN 0060096896 Tony Hawk: Occupation Skateboarder, HarperCollins Publishers, 2001, ISBN 0060958316 Tony Hawk: Between Boardslides and Burnout, HarperCollins Publishers, 2002, ISBN 0060086319 The Search for Animal Chin The End Tony Hawk's Gigantic Skatepark Tour 2000 Tony Hawk's Gigantic Skatepark Tour 2001 Tony Hawk's Boom Boom Huck Jam North American Tour 2002 Tony Hawk's Secret Skatepark Tour 2004 Tony Hawk's Trick Tips 1, 2, 3 טוני הוק פרו סקייטר טוני הוק פרו סקייטר 2 טוני הוק פרו סקייטר 3 טוני הוק פרו סקייטר 4 טוני הוק פרו סקייטר 5 טוני הוק אנדר גראונד טוני הוק אנדר גראונד 2 טוני הוק אנדר גראונד רמיקס טוני הוק אנדר גראונד רמיקס 2 טוני הוק אמריקאן ווסט לנד טוני הוק אמריקאן סקייט לנד טוני הוק דאונהיל ג'אם טוני הוק פרוג'קט 8 טוני הוק פרווינג גראונד טוני הוק אדרנלין (יצא בסתיו 2009) טוני הוק לרכב (ride) (יצא ביוני 2009) טוני הוק פרו סקייטר 1+2 (יצא ב-2020) בספר התרסקות של ניק הורנבי, טוני הוק הוא אלילו הבלתי מעורער של הגיבור. הגיבור פונה אליו לבקש עצות, ומספר לפוסטר בדמותו של הוק, על כל הקורה בחייו. דמותו של הוק מלווה את הגיבור לכל אורך הספר, במצוקות ובחוויות שעוברות על הגיבור. בשנת 2006 הופץ סרט הנפשה ממוחשבת בכיכובו בשם "טוני הוק: בום בום סאבוטז'", בו הוא דיבב את עצמו. הוא השתתף במספר תוכנית טלוויזיה קנדית "Epic Meal Time". בשנת 2022, התארח הוק בסדרת האנימציה "הקאסה-גרנדה" ובשנת 2023, התארח גם בסדרת הילדים והנוער "הכי רעשנים". סקייטבורדינג מדיה וקבצים בנושא טוני הוק בוויקישיתוף אתר האינטרנט הרשמי של טוני הוק (באנגלית) טוני הוק, ברשת החברתית פייסבוק טוני הוק, ברשת החברתית אקס (טוויטר) טוני הוק, ברשת החברתית אינסטגרם טוני הוק, ברשת החברתית טיקטוק טוני הוק, סרטונים בערוץ היוטיוב טוני הוק, באתר אנציקלופדיה בריטניקה (באנגלית) קרן טוני הוק האתר של חברת הסקייטבורד בירד האוס http://www.thride.com/ הארץ, הסקייטר המפורסם בהיסטוריה עושה מחווה לעצמו לכבוד חגיגות ה-50, באתר הארץ, 15 במאי 2018 הניו יורק טיימס, גם עם מקל הליכה וטיטניום ברגל, טוני הוק לא מתכוון לרדת מהסקייטבורד, באתר הארץ, 7 באפריל 2022 עודד פוירשטיין, זה לא אתה טוני הוק, זה אני. סקייטר בוי כבר לא אהיה, באתר הארץ, 21 בספטמבר 2020